wickkiey/tamil-wikipedia-chunked huggingface dataset:
# திரிபுரா மாநில மாசு கட்டுப்பாட்டு வாரியம்

**திரிபுரா மாநில மாசு கட்டுப்பாட்டு வாரியம்** (*Tripura State Pollution Control Board*) என்பது இந்தியாவின் திரிபுரா மாநிலத்தில் செயல்படும் மாசுபாட்டைக் கண்காணித்தல், கட்டுப்படுத்துதல் மற்றும் தடுப்பதற்கான நிர்வாக அமைப்பாகும். திரிபுரா அரசின் அறிவியல், தொழில்நுட்பம் மற்றும் சுற்றுச்சூழல் துறையின் கீழ் இவ்வாரியம் செயல்படுகிறது.
# திரிபுரா மாநில மாசு கட்டுப்பாட்டு வாரியம்

## வரலாறு

திரிபுரா அரசு 1988 ஆம் ஆண்டு நீர் (மாசு தடுப்பு மற்றும் கட்டுப்பாடு) சட்டம் 1974 மற்றும் காற்று (மாசு தடுப்பு மற்றும் கட்டுப்பாடு) சட்டம் 1981 இன் கீழ் திரிபுரா மாநில மாசு கட்டுப்பாட்டு வாரியத்தை நிறுவியது.
# தாலாய் ஆறு

**தாலாய் ஆறு** (*Dhalai River*) என்பது இந்தியா மற்றும் வங்காளதேசத்தின் எல்லைகளை கடந்து செல்லும் ஓர் ஆறாகும். தாலா ஆறு என்ற பெயராலும் அழைக்கப்படுகிறது. இந்திய மாநிலமான திரிபுராவின் மலைகளில் இந்த ஆறு தோன்றுகிறது. வங்காளதேசத்தின் மௌலிபசார் மாவட்டத்தின் கமல்கஞ்ச் துணை மாவட்டத்தில் நுழைகிறது. பின்னர், இது இராச்நகர் துணை மாவட்டத்தில் உள்ள மனு ஆற்றுடன் இணைகிறது. அம்பாசாவில் உள்ள தலாய் ஆற்றின் புவியியல் கூறுகள் 23.55'128* வடக்கு மற்றும் 91.51'204* கிழக்கு பாகைகள் , நிமிடங்கள், வினாடிகளாகும். இந்த 117 கிலோமீட்டர்கள் (73 மைல்) நீளமான ஆறு அதரமுரா மலையில் உருவாகிறது. அம்பாசா, பரலுத்மா மற்றும் கமல்பூர் ஆகிய நகரங்கள் தாலாய் நகரின் சில பிரபலமான ஆற்றங்கரை நகரங்களாகும்.
# சுந்தரம் பைனான்ஸ்

சுந்தரம் ஃபைனான்ஸ் லிமிடெட் 1954 இல் நிறுவப்பட்டது. இந்த நிறுவனம் வைப்புத்தொகையை ஏற்றுக்கொள்ளும் வங்கி அல்லாத நிதி நிறுவனமாக இந்திய ரிசர்வ் வங்கியில் முறையாக பதிவு செய்துள்ளது. 2017 திசம்பர் நிலவரப்படி, இந்த நிறுவனத்தின் சந்தை மூலதனம் 26,000 கோடி இது நாடு முழுவதும் 640 க்கும் மேற்பட்ட கிளைகளைக் கொண்டுள்ளது.
# சுந்தரம் பைனான்ஸ்

## துணை நிறுவனங்களும், கூட்டு முயற்சிகளும்

இந்த நிறுவனம் ஆறு துணை நிறுவனங்களைக் கொண்டுள்ளது மேலும் மதிப்புள்ள சொத்துக்களை நிர்வகிக்கிறது. 2017 மார்ச் நிலவரப்படி 4,000 க்கும் மேற்பட்ட ஊழியர்களைக் கொண்டுள்ளது. பல்வேறு துணை நிறுவனங்கள் மூலம், இந்த நிறுவனக் குழு ஆயுள் காப்பீடு, சொத்து மேலாண்மை, தனியார் சமபங்கு, பெருநிறுவன நிதி, கட்டமைக்கப்பட்ட நிதி, காப்பீட்டு தரகு, செல்வ மேலாண்மை, பங்கு தரகு, நாணயத் தரகு, பொருட்கள் தரகு, நிதி ஆலோசனை சேவைகள், வீட்டுவசதி நிதி, ஓய்வூதிய நிதி மேலாண்மை, உடனலக் காப்பீடு, வெளிநாட்டுப் பரிமாற்றச் சந்தை ஆகியவற்றில் ஈடுபட்டுள்ளது.  
2017–18 ஆம் ஆண்டில், சுந்தரம் ஃபைனான்ஸ், ஆட்டோமொடிவ் மற்றும் உற்பத்தி வணிகங்களில் அதன் நிதி சாராத முதலீடுகளை சுந்தரம் ஃபைனான்ஸ் ஹோல்டிங்ஸ் லிமிடெட் (எஸ்.எப்.எச்.எல்) என்ற தனி நிறுவனமாக பிரித்தது. சுந்தரம் கிளேட்டன், டர்போ எனர்ஜி, வீல்ஸ் இந்தியா, பிரேக்ஸ் இந்தியா, ஆக்சில்ஸ் இந்தியா உள்ளிட்ட பல டிவிஎஸ் குழும நிறுவனங்களில் எஸ்.எப்.எச்.எல் சிறிய அளவு பங்குகளை வைத்துள்ளது.  
- சுந்தரம் பிசினஸ் சர்வீசஸ்
- சுந்தரம் ஹோம் ஃபைனான்ஸ் (முன்னர் சுந்தரம் பிஎன்பி பரிபாஸ் ஹோம் ஃபைனான்ஸ்)
- சுந்தரம் சொத்து மேலாண்மை நிறுவனம்
- சுந்தரம் ஃபண்ட் சர்வீசஸ்
- சுந்தரம் டிரஸ்டி நிறுவனம்
- எல்ஜிஎஃப் சர்வீஸ்
- சுந்தரம் ஃபைனான்ஸ், ராயல் சுந்தரம் ஜெனரல் இன்சுரன்ஸ் நிறுவனத்தில் 50% பங்குகளையும் கொண்டுள்ளது, இது ஏஜியாஸ் (40% பங்கு) மற்றும் இந்திய முதலீட்டாளர்களுடன் (10% பங்கு) கூட்டு முயற்சியாகும்.  
2025 அக்டோபரில், சுந்தரம் ஃபைனான்ஸ் ஹோல்டிங்ஸ், சுந்தரம் ஃபைனான்ஸிலிருந்து டி.எஸ்.எப் இன்வெஸ்ட்மென்ட்ஸ் எனப் பிரிக்கப்பட்டது.
# அவார்டு மார்ட்டின் டெமின்

**அவார்டு மார்ட்டின் டெமின்** (*Howard Martin Temin*) (திசம்பர் 10, 1934 – பெப்ரவரி 9, 1994) அமெரிக்காவின் புகழ்பெற்ற மரபணு அறிவியலாளரும் நச்சுயிரியியலாளரும் ஆவார். இவர் 1975 ஆம் ஆண்டு உடலியங்கியல் மற்றும் மருத்துவத்திற்கான நோபல் பரிசினை ரெனாடோ டுல்பெக்கோ, டேவிட் பால்டிமோர் ஆகியோருடன் பகிர்ந்து கொண்டார்.
# அவார்டு மார்ட்டின் டெமின்

## பிறப்பு

இவர் அமெரிக்காவின், பென்சில்வேனியாவில் பிலடெல்பியாவில் பிறந்தார். இவர் சுவார்த்மோர் கல்லூரியில் உயிரியல் படித்தார்; பின்னர் கலிபோர்னியா தொழிநுட்பக் கழகத்தில் முனைவர் பட்டம் பெற்றார். மேடிசனில் உள்ள விஸ்கான்சின் பல்கலைகக்கழகத்தில் பேராசிரியராகப் பணியாற்றினார்.
# அவார்டு மார்ட்டின் டெமின்

## ஆராய்ச்சி

1970 இல் இவரும் இவரது மாணவர் சதோஷி மிசுடானியும் இணைந்து ஆர்.என்.ஏ நச்சுயிரி உருவாக்கும் *ரிவர்ஸ் டிரான்ஸ்கிரிப்டேஸ்* என்ற நொதி இருப்பதைக் கண்டறிந்து நேச்சர் இதழில் வெளியிட்டனர். அதே ஆண்டில் டேவிட் பால்டிமோர் தனியாக இதையே கண்டுபிடித்தார். இந்தக் கண்டுபிடிப்பு ஆர்.என்.ஏ தீங்குயிரிகள் எவ்வாறு புற்றுநோய் மற்றும் பிற நோய்களை ஏற்படுத்துகின்றன என்பதை விளக்கியது.
# இசுட்ரோன்சியம் கார்பைடு

**இசுட்ரோன்சியம் கார்பைடு** (*Strontium carbide*) என்பது SrC<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இசுட்ரோன்சியம் அசிட்டைலைடு, இசுட்ரோன்சியம் டைகார்பைடு, இசுட்ரோன்சியம் இருகார்பைடு என்ற பெயர்களாலும் இச்சேர்மம் அழைக்கப்படுகிறது. பிரான்சு நாட்டைச் சேர்ந்த வேதியியலாளர் என்றி மொய்சன் 1894 ஆம் ஆண்டு முதன்முதலில் இச்சேர்மத்தை தயாரித்தார்.  
</references>
# ஜல்கான் பாரித் கத்திரிக்காய்

**ஜல்கான் பாரித் கத்திரிக்காய்** (*Jalgaon Bharit Brinjal*) என்பது இந்திய மாநிலமான மகாராட்டிராவில் வளர்க்கப்படும் ஒரு வகையான கத்திரிக்காய் ஆகும். இது வடக்கு மகாராட்டிராவின் காந்தேஷ் பகுதியில் அமைந்துள்ள ஜல்கான் மாவட்டத்தின் அசோடா, பாம்னோட், மாமுராபாத், பாட்லி, பலோட் மற்றும் பூசாவல் போன்ற பகுதிகளில் பொதுவாகவும் பரவலாகவும் பயிரிடப்படும் பயிராகும்.
# ஜல்கான் பாரித் கத்திரிக்காய்

## பெயர்

ஜல்கான் பாரித் கத்திரிக்காய் என்பது ஜல்கானில் ஒரு மதிப்புமிக்க காய்கறி பயிராகும். எனவே இது பயிடப்படும் இடத்தின் பெயரால் பெயரிடப்பட்டது. "பாரித்" என்ற சொல் ஒரு பாரம்பரிய காரமான உணவைக் குறிக்கிறது. "கந்தேசி பாரித்", இது ஜல்கான் பாரிஞ்சாலைப் பயன்படுத்தி தயாரிக்கப்படுகிறது. "பாரித்" என்ற வார்த்தைக்கு உள்ளூர் மாநில மொழியான மராத்தியில் தக்காளி, வெங்காயம், மூலிகைகள் மற்றும் மசாலாப் பொருட்களுடன் வறுத்த கத்திரிக்காயை நசுக்குதல் அல்லது அரைத்தல் என்று பொருள்.
# ஜல்கான் பாரித் கத்திரிக்காய்

## பெயர்

### உள்ளூர் பெயர்

இது உள்ளூரில் பரித் வாங்கி (भरीत वांगी) என்று அழைக்கப்படுகிறது.
# ஜல்கான் பாரித் கத்திரிக்காய்

## விளக்கம்

ஜல்கான் பாரித் கத்திரிக்காய் பற்றிய பண்புகள் மற்றும் உண்மைகளின் பட்டியல்:
# ஜல்கான் பாரித் கத்திரிக்காய்

## விளக்கம்

### பண்புகள்

- இந்த வகை பெரிய அளவில் மென்மையான தோலுடன், 500 கிராம் முதல் 2500 கிராம் வரை எடையுள்ளதாகவும், கூழின் உள்ளே குறைந்த எண்ணிக்கையிலான விதைகளைக் கொண்டதாகவும் இருக்கும். இதன் வடிவம் நீளமாகவும், நீள்வட்டமாகவும், மெல்லியதாகவும், வெள்ளை நிற கோடுகளுடன் வெளிர் பச்சை நிறத்தில் தனித்துவமான நிறத்தைக் கொண்டுள்ளது.
# ஜல்கான் பாரித் கத்திரிக்காய்

## விளக்கம்

### சாகுபடி

- வளமான, நடுத்தர கருப்பு மண் மற்றும் சாதகமான காலநிலை ஆதரவு சாகுபடியின் இருப்பு. இந்த பாரம்பரிய வகை ஐந்து நூற்றாண்டுகளுக்கும் மேலாக விவசாயிகளால் பாதுகாக்கப்பட்டு பராமரிக்கப்பட்டு வருகிறது.
# ஜல்கான் பாரித் கத்திரிக்காய்

## விளக்கம்

### பயன்கள்

- குறிப்பாக பாரம்பரிய காரமான உணவு 'கந்தேஷி பரித்' செய்ய பயன்படுத்தப்படுகிறது.
# ஜல்கான் பாரித் கத்திரிக்காய்

## புவியியல் குறியீடு

இது 3 சூன் 3, 2016 அன்று இந்திய அரசின் கீழ் உள்ள புவியியல் குறியீடுகள் பதிவேட்டிலிருந்து புவிசார் குறியீடு தகுதியினைப் பெற்றது. இந்த தகுதி 2024 செப்டம்பர் 29 வரை செல்லுபடியாகும்.  
அசோடாவைச் சேர்ந்த நவநிர்மிதி ஷேத்காரி மண்டல், ஜல்கான் பாரித் கத்திரிக்காயின் புவிசார் குறியீடு பதிவை முன்மொழிந்தார். செப்டம்பர் 2014இல் விண்ணப்பத்தை தாக்கல் செய்த பிறகு, சென்னையில் உள்ள புவியியல் குறியீட்டுப் பதிவேட்டால் 2016இல் கத்திரிக்காக்கு புவிசார் குறியீடு வழங்கப்பட்டது. இதனால் இப்பகுதியில் வளர்க்கப்படும் கத்திரிகாய்க்கு "ஜல்கான் பாரித் கத்திரிக்காய்" என்ற பெயர் பிரத்தியேகமாக வழங்கப்பட்டது. இதனால் இது மகாராட்டிராவிலிருந்து வந்த முதல் கத்திரிக்காய் வகையாகவும், மகாராட்டிராவிலிருந்து புவிசார் குறியீடு பெற்ற 23ஆவது வகைப் பொருளாகவும் ஆனது.  
புவியியல் குறியீடு, கத்தரிக்காயை சட்டவிரோத விற்பனை மற்றும் சந்தைப்படுத்தலிலிருந்து பாதுகாக்கிறது. மேலும் இதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.
# ஜபாலுரா சாஜிடிபெரா

**ஜபாலுரா சாஜிடிபெரா** (*Japalura sagittifera*) என்பது ஓந்தி சிற்றினம் ஆகும். இது மியான்மரில் மட்டுமே காணப்படும் அகணிய உயிரி. இந்த சிற்றினமானது *ஜபாலுரா* பேரினத்தின் அனைத்து இனங்களிலிருந்தும் பின்வரும் பண்புகளால் வேறுபடுகிறது. உரிவத்தில் சிறியது. ஆண் ஓந்தியின் நீளம் 50–53.3 மிமீ ஆகவும் பெண் ஓந்தியின் நீளம் 56.5–63.9 மிமீ ஆகவும் இருக்கும்ஆண்களின் முதுகு நிறம் முதன்மையாக நீலம் நிறத்திலிருக்கும்.
# கோமாரி, அம்பாறை

<templatestyles src="Module:Infobox/styles.css"></templatestyles>
**கோமாரி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடக்கே சுமார் 15 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# என். பிரபாகர்

**என். பிரபாகர்** (*N. Prabhakar*) ஒரு இந்திய அறிவியலாளர் மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் தலைமை கட்டுப்பாட்டாளர், அமைப்பு பகுப்பாய்வு மற்றும் வடிவமைப்பு மையம்.. அவர் அண்ணாமலைப் பல்கலைக்கழகத்தில் மின் மற்றும் மின்னணு பட்டம் பெற்றார், பெங்களூருவில் உள்ள இந்திய அறிவியல் நிறுவனத்தில் சேர்ந்தார் , அங்கு அவர் தனது முதுகலைப் பொறியியல் பட்டம் பெற்றார். அதன் பின்னர் அவர் சண்முகா கலை, அறிவியல், தொழில்நுட்பம் மற்றும் ஆராய்ச்சி அகாடமியில் தனது ஆராய்ச்சியைத் தொடர்ந்தார், வான் பாதுகாப்பு அமைப்பில் முனைவர் பட்டம் பெற்றார். மற்றும் 1980 இல் பாதுகாப்பு ஆராய்ச்சி மற்றும் மேம்பாட்டு ஆய்வகத்தில் பணியில் சேர்ந்தார். பின்னர் பாதுகாப்பு ஆராய்ச்சி மற்றும் மேம்பாட்டு ஆய்வகத்தின் திட்ட இயக்குநர் மற்றும் ஆஸ்திராவின் திட்ட இயக்குநர் மற்றும் பாதுகாப்பு ஆராய்ச்சி மற்றும் மேம்பாட்டு ஆய்வகத்தின் (டி.ஆர்.டி.எல்) இணை இயக்குநர் உள்ளிட்ட பல்வேறு பதவிகளில் பணியாற்றினார். இந்திய தந்திரோபாய ஏவுகணை திட்டங்களுக்கான சாத்தியக்கூறு அறிக்கையைத் தயாரிப்பதோடு, பிருத்விக்கான பாதை உகந்த பாதை, வான் பாதுகாப்பு ஆயுத அமைப்பின் வடிவமைப்பு மற்றும் தொலையீர்ப்பு ஏவுகணை இடைமறிப்பு பணிகளுக்கான உகந்த வழிகாட்டுதல் வழிமுறைகள் ஆகியவற்றின் வளர்ச்சிக்கும் அவர் பங்களித்துள்ளார். இந்திய பொறியாளர் நிறுவனம் , செயற்பாட்டு ஆய்வு நிறுவனம் மற்றும் இந்திய வானூர்தி சங்கம்,இந்தியப் பொறியாளர் சங்க உறுப்பினர், 2001 ஆம் ஆண்டில் பாதுகாப்பு ஆராய்ச்சி மற்றும் மேம்பாட்டு ஆய்வகத்தின் அறிவியலாளர் விருது, 2007 இல் பாதையை உடைக்கும் தொழில்நுட்ப விருது மற்றும் 2009 இல் செயல்திறன் சிறப்பு விருது போன்ற மூன்று (டி.ஆர்.டி.ஓ) விருதுகளைப் பெற்றுள்ளார், அத்துடன் 2009 இல் இந்திய விண்வெளி சங்கத்திலிருந்து விருதையும் பெற்றார். இந்திய ஏவுகணைத் திட்டத்திற்கான இவரது பங்களிப்புகளுக்காக இந்திய அரசு 2015 இல் நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி கௌரவித்தது.
# மிசன்: இம்பாசிபிள் – தி ஃபைனல் ரேக்கோனிங்

**மிசன்: இம்பாசிபிள்_–_தி ஃபைனல் ரேக்கோனிங்** (*Mission:_Impossible_–_The_Final_Reckoning*) என்ற ஆங்கிலத் திரைப்படமானது, 2025 ஆம் ஆண்டு அமெரிக்காவில் வெளியானது. இந்த ஆங்கிலத் தலைப்பின், நேரடித் தமிழ்த் தலைப்பு *பணி:_சாத்தியமற்றது_–_இறுதி_கணக்கீடு* எனலாம்.
# மிசன்: இம்பாசிபிள் – தி ஃபைனல் ரேக்கோனிங்

## கதைக்கரு

செயற்கை நுண்ணறிவை (Artificial Intelegence) பாதிக்கும் ஒட்டுண்ணியால் ஏற்படும் பின் விளைவுகளைத் தடுப்பதே, இத்திரைப்படத்தின் முதன்மை கருவாகும். நீண்ட நாட்களுக்கு முன் அழிக்கப்பட்ட நீர்மூழ்கிக் கப்பலில் இருக்கும் எண்ணிம மூல நிரல் பெட்டகத்தினைத் திறக்கும் சாவி கதாநாயகனிடம் உள்ளது. அதனையும் தன்னகத்தே சேர்த்துக் கொள்ள செயற்கை நுண்ணறிவு, கதாநாயகனைப் பணிக்கிறது. அதைச் செய்யாவிட்டால், உலகின் அணு ஆயுதங்களை இயக்கி, உலகை செயற்கை நுண்ணறிவின் தலைமைக் கட்டகம் உலகை அழித்துவிடும். அழிந்து ஆழ்கடலில் இருக்கும் நீர்மூழ்கிக் கப்பலின் ஒரு பகுதியான அம்மூல கணிய நிரலை, ஆட்கொண்டால், உலகினரை செயற்கை நுண்ணறிவு மானிட இனத்தை அடிமையாக்கும். இச்சூழ்நிலை பல்வேறு அதிரடி நடவடிக்கைகளைச் செய்து, மானிட இனத்தினைக் காப்பாறுகிறார்.செயற்கை நுண்ணறிவும் கட்டுப்பாட்டுக்குள் வருகிறது. இப்படம் ஆஸ்திரியா, இலண்டன், துருவப்பகுதிகள், தென் ஆப்பிரிக்கா, அமெரிக்காவின் விமானங்களைத் தாங்கும் பசிபிக் போர் கப்பல்கள, நீர்மூழ்கிக் கப்பல்கள், ஆழ்கடல் இருட்பகுதி போன்ற உலகின் பல இடங்களில் படமாக்கப் பட்டுள்ளன.
# கருவேப்பிலைபாளையம் ஊராட்சி

**கருவேப்பிலைபாளையம் ஊராட்சி** (*Karuveppilai palaiyam Gram Panchayat*), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது.
இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1738 ஆகும். இவர்களில் பெண்கள் 851 பேரும் ஆண்கள் 887 பேரும் உள்ளனர்.
விழுப்புரம் மாவட்டம் பிரிக்கப்படுவதற்கு முன்பு இந்த கிராமம் திருவெண்ணெய்நல்லூர் ஊராட்சி ஒன்றியத்தின் காந்தலவாடி ஊராட்சியில் சில பகுதிகளும் திருநாவலூர் ஒன்றியத்தின் சிறுத்தனூர் ஊராட்சியில் சில பகுதிகளாக இருந்தன. மாவட்டம் பிரிக்கப்பட்ட பின்னர் திருநாவலூர் ஒன்றியம் கள்ளக்குறிச்சி மாவட்டத்துடன் இணைக்கப்பட்டது, இதனால் இந்த கிராமம் இரு மாவட்டங்களுக்கு இடையில் வருவதால் 2019-ஆம் ஆண்டு தனி ஊராட்சியாக உருவாக்கப்பட்டு விழுப்புரம் மாவட்டம் திருவெண்ணெய்நல்லூர் ஊராட்சி ஒன்றியத்தில் இணைக்கப்பட்டது
# துருவனூர்

**துருவனூர்** *(Turuvanur)* என்பது தென்னிந்திய மாநிலமான கர்நாடகாவில் உள்ள சித்ரதுர்கா வட்டத்தில் உள்ள ஒரு கிராமம்.
# துருவனூர்

## மக்கள் தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி துருவனூரில் 13,809 பேர் இருந்தனர். அதில் ஆண்கள் 7,073 மற்றும் பெண்கள் 6,736 ஆகும்.
# துருவனூர்

## புவியியல்

துருவனூர் ஒரு கிராம ஊராட்சி ஆகும். இது வட்டம் மற்றும் மாவட்ட தலைமையகமான சித்ரதுர்காவிலிருந்து 22 கி.மீ. தொலைவில் உள்ளது. இந்த கிராம ஊராட்சியானது சல்லகேர் சட்டமன்ற தொகுதியை சேர்ந்தது.
# துருவனூர்

## வரலாறு

கிராமத்திற்கு இப் பெயர் வருவதற்கு காரணமான துருவப்ப தேவர் கோவிலானது முற்காலத்தில் இக்கிராம மக்களால் கட்டப்பட்டதாகும். சித்ரதுர்கா கிராமம் நாயக்க மன்னர்களின் ஆட்சிக்குட்பட்ட பகுதியாகும். இங்குள்ள மக்கள் கால்நடைகளை (கோல்லாக்கள்) வளர்க்கும் தொழிலில் ஈடுபட்டிருந்தனர். அவர்கள் கால்நடைகளை மேய்ச்சலுக்காக தினமும் துருவனூர் அழைத்துக்கொண்டு வருவர்.  
கர்சாடகாவின் முன்னாள் முதலமைச்சர் ச. நிசங்கலிப்பாவுக்கு "ஈச்சலு மரத சாலுவாலி" என்ற பெருமை காரணமாக துருவனூர் பெயர் பெற்றது. இவர் சுதந்திரப்போராட்டத்தில் ஈடுபடுவதற்காக முதலமைச்சர் பதவியை துறந்தார். போராட்டத்தின் ஒரு பகுதியாக மக்கள் பலர் கைது செய்யப்பட்டனர். கர்நாடக அரசு இப்பகுதியில் "காந்தி கோட்" என்ற நினைவுச் சின்னத்தை உருவாக்கியுள்ளது.
# துருவனூர்

## சொற்பிறப்பியல்

"துருவா" என்ற சொல்லுக்கு "குதிரை" என்று பொருள்.
# துருவனூர்

## கலாச்சாரம்

கர்நாடகாவின் மிகவும் பிரபலமான திப்பெருருத்ரா சுவாமி கோவில் திருவிழா இக்கிராமத்திலிருந்து 14 கி.மீ. தொலைவிலுள்ள நாயக்கன அட்டியில் நடைபெறுகிறது. அருகிலுள்ள மக்களில் லிங்காயத்துகள், குஞ்சிதாக்கள், தேவாங்கங்கள், நாயக்கர்கள், கொல்லர்கள், (யாதவர்கள்) குருபாக்கள், மதிகா, போவி, உப்பரா, குஞ்சிடிகாக்கள் மற்றும் ரெட்டி ஆகியோர் அடங்குவர்.
# துருவனூர்

## பொருளாதாரம்

துருவனூர் கிராமத்தின் பெரும்பாலான மக்கள் விவசாயம் மேற்கொள்கின்றனர். இங்கு கரிசல் மண் பரவி உள்ளதால் பருத்தி பயிரிடுதலுக்கு ஏற்றதாக உள்ளது. அதோடு சோளம், துவரை போன்றவையும் விளைவிக்கப்படுகிறது. விவசாயமானது மழையை நம்பியுள்ளது. இங்குள்ள குருபா சமூகத்தை சார்ந்த மக்கள் செம்மறி ஆடுகளை வளர்ப்பதன் மூலம் செம்மறியாட்டின் கம்பளியிலிருந்து கையால் செய்யப்பட்ட செம்மறியாட்டு கம்பளி கைத்தறி பொருட்களை உற்பத்தி செய்வதன் மூலம் வருமானம் ஈட்டுகிறார்கள்.
# சுப்ரியா சாகு

**சுப்ரியா சாகு**, (பிறப்பு:27 ஜூலை 1968]], என்பவர் 1991 ஆம் ஆண்டு இந்திய ஆட்சிப் பணி அணியைச் சேர்ந்த இந்திய அரசு அதிகாரியாவார். இவர் ஐநாவின் சுற்றுச்சூழலுக்கான உயரிய விருதான பூமியின் வெற்றியாளர்கள் விருதினை 2025 ஆம் ஆண்டிற்குப் பெற்றுள்ளார். இவர் தற்போது தமிழ்நாடு அரசின் கூடுதல் தலைமைச் செயலாளராகவும் சுற்றுச்சூழல் காலநிலை மாற்றம் மற்றும் வனத் துறையின் தலைவராகவும் உள்ளார்.
# சுப்ரியா சாகு

## பணி வாழ்வு

இவர் கூடுதல் ஆட்சியராக வேலூர் மாவட்டத்திலும் மேலாண்மை இயக்குநராக தமிழ்நாடு ஏய்ட்ஸ் கட்டுப்பாட்டுச் சங்கத்திலும் தனது பணியைத் தொடங்கினார். பின்னர் மாநிலப் பொறுப்பிருந்து மத்திய அரசுப் பொறுப்பிற்கு மாறி இணைச் செயலராக இந்திய தகவல் மற்றும் ஒளிபரப்பு அமைச்சகத்தில் பணியாற்றினார். 2016 அக்டோபர் 25 இல் ஆசிய பசிபிக் ஒளிபரப்புக் கூட்டமைப்பின் துணைத் தலைவராகத் தேர்வாகி நியமிக்கப்பட்டார். இந்த அமைப்பின் முதல் பெண் துணைத் தலைவர் என்ற அடையாளத்தைப் பெற்றார். 2016 பிப்ரவரியில் பொதுத்துறை நிறுவனமான பிரசார் பாரதியின் தூர்தர்ஷனில் தலைமை இயக்குநராகப் பதவியேற்றார்.
# டிவிஎஸ் எலக்ட்ரானிக்ஸ்

**டிவிஎஸ் எலக்ட்ரானிக்ஸ்** (*TVS Electronics*) என்பது சென்னையை தலைமையிடமாகக் கொண்ட ஒரு இந்திய பன்னாட்டு மின்னணு நிறுவனமாகும் . டிவிஎஸ் எலக்ட்ரானிக்ஸ் தகவல் தொழில்நுட்பத் தயாரிப்புகள், புள்ளி அமைவுரு அச்சுப் பொறிகள், விற்பனை முனையங்கள், வெப்ப மற்றும் வில்லை அச்சுப் பொறிகள், விசைப்பலகைகள், மொபைல்கள், சுட்டிகள், தடங்கல் இல்லா ஆற்றல் வழங்கிகள், தொலைக்காட்சி அணுக்கப் பெட்டிகள் போன்றவற்றை வடிவமைத்து, தயாரித்து விநியோகிக்கிறது. டிவிஎஸ் எலக்ட்ரானிக்ஸ் தொலைபேசி மற்றும் தகவல் தொழில் நுட்ப நிறுவனங்களுக்கு ஒப்பந்த அடிப்படையில் வடிவமைப்பு, உற்பத்தி, சேவை போன்றவறில் பணி செய்கிறது.
# விக்கிப்பீடியா:கூகுள்25/உள்ளகப் பயிற்சி/நிகழ்ச்சி நிரல்

## நாள் 1: 26.12.2025

- காலை 09.30-10.00 பதிவு
- 10.00-10.30 உள்ளகப் பயிற்சி துவக்க விழா
- 10.30-11.30 விக்கிமீடியா அறிமுகம்
- தேனீர் இடைவேளை
- 11.45-01.00 விக்கிப்பீடியா அறிமுகம்
- உணவு இடைவேளை
- 02.00-04.30 தொகுத்தல் பயிற்சி
# விக்கிப்பீடியா:கூகுள்25/உள்ளகப் பயிற்சி/நிகழ்ச்சி நிரல்

## நாள் 2: 27.12.2025

- 09.30-10.30 விக்கித் திட்டங்கள் அறிமுகம்
- 10.30-11.30 விக்கிப்பீடியா -புதிய கட்டுரை உருவாக்கம்
- தேனீர் இடைவேளை
- 11.45-01.00 விக்கிப்பீடியா -புதிய கட்டுரை உருவாக்கம்-தொடர்ச்சி
- உணவு இடைவேளை
- 02.00-03.30 விக்கிப்பீடியா -புதிய கட்டுரை உருவாக்கம்-தொடர்ச்சி
- 03.30-04.30 விவாதம், தொகுத்தல் விளக்கம்
# ஜபாலுரா வேரிகேட்டா

**ஜபாலுரா வேரிகேட்டா** (Variegated mountain lizard) என்பது வண்ணமயமான மலைப் பல்லி அல்லது இமயமலைப் டிராகன் என்று அழைக்கப்படுகிறது. இது வட இந்தியா, பூட்டான், நேபாளத்தில் காணப்படும் ஒரு ஓந்தி சிற்றினமாகும்.
# ஜபாலுரா வேரிகேட்டா

## பெயரிடல்

இந்த சிற்றினம் இதன் மாறுபட்ட வண்ண வடிவத்தின் பெயரால் அழைக்கப்படுகிறது. இலத்தீன் பேரினப் பெயர் ‘ஜபாலுரா’ என்பது இந்தியாவில் உள்ள ஒரு உள்ளூர் பெயரிலிருந்து பெறப்பட்டிருக்கலாம்.
# ஜபாலுரா வேரிகேட்டா

## மேற்கொள்கள்

- Annandale, N. 1912. Zoological results of the Abor Expedition, 1911–1912. *Rec. Indian Mus., Calcutta* 8(1): 7–59. [Reptilia, pages 37–59] (supplement in same journal, 8(4): 357–358, 1914).
# சீதானா தேவகை

**சீதானா தேவகை** (*Sitana devakai*) எனும் தேவகா விசிறித் தொண்டைப் பல்லி இலங்கையில் காணப்படும் ஓந்தி குடும்பத்தில் காணப்படும் பல்லி சிற்றினமாகும். இது இலங்கையில் மட்டும் காணப்படும் அகணிய உயிரி. இந்த சிற்றினம் முதலில் புத்தளம் மாவட்டத்தில் கண்டுபிடிக்கப்பட்டது. இந்த பல்லி இந்தியாவில் தமிழ்நாட்டில் காணப்படுகிறது என்றும் ஆனால் இதனைச் சரியான அடையாளப் படுத்தப்படவிலை. பாதுகாப்பு உயிரியலாளரான தேவகா கே. வீரகூனின் நினைவாக இந்த சிற்றினத்திற்கு பெயரிடப்பட்டது. இவர் கொழும்பு பல்கலைக்கழகத்தில் விலங்கியல் பேராசிரியராக உள்ளார்.
# சீதானா தேவகை

## விளக்கம்

இந்த சிற்றினம் முக்கியமாக ஒரு துணையினமாக அல்லது மிகவும் பரந்த விநியோகிக்கப்பட்ட *சீதானா பாண்டிசெரியனா*வின் வண்ண மாறுபாடாக கருதப்பட்டது. இந்தப் பல்லியை திறந்த புதர் காடுகளில் காணலாம்.
# மாங்கனேட்டு

**மாங்கனேட்டு** (*Manganate*) என்பது மாங்கனீசை மைய அணுவாகக் கொண்டு உருவாகும் எந்தவொரு எதிர்மின் சுமையுடைய மூலக்கூறு அலகையும் குறிக்கும். இருப்பினும், இந்தப்பெயர் பொதுவாக டெட்ராக்சிடோமாங்கனேட்டு(2−) அயனியான MnO<sup>2−</sup><sub>4</sub> அயனியைக் குறிக்கவே பயன்படுத்தப்படுகிறது. இதில் மாங்கனீசு +6 ஆக்சிசனேற்ற நிலையில் இருப்பதால், இது நீர்த்த கரைசலில் ஒற்றை அணுவைக் கொண்டதாக உள்ளது. புற ஊதாப் பகுதியில் ஒரு வலுவான உறிஞ்சலையும், 650 நானோமீட்டர் அலைநீளத்தில் ஒரு பலவீனமான உறிஞ்சலையும் காட்டுகிறது.
# மாங்கனேட்டு

## கட்டமைப்பு

சல்பேட்டு அல்லது குரோமேட்டைப் போலவே, மாங்கனேட்டு(VI) அயனியும் நான்முகி வடிவத்தில் உள்ளது: உண்மையில், மாங்கனேட்டுகள் பெரும்பாலும் சல்பேட்டுகள் மற்றும் குரோமேட்டுகளுடன் ஒத்த அமைப்புடையவை; இந்த உண்மையை முதன்முதலில் 1831-ஆம் ஆண்டில் எய்ல்கார்ட்டு மிட்சர்லிச்சு குறிப்பிட்டார். மாங்கனீசு-ஆக்சிசன் பிணைப்பு தூரம் 165.9 பைக்கோ மீட்டர் ஆகும். இத்த்ப்லைவு பெர்மாங்கனேட்டில் உள்ளதை விட சுமார் 3 பைக்கோமீட்டர் நீளமானது. மாங்கனேட்டின் இராமன் நிறமாலையும் பதிவு செய்யப்பட்டுள்ளது.
# மாங்கனேட்டு

## தயாரிப்பு

சோடியம் மற்றும் பொட்டாசியம் மாங்கனேட்டுகள் பொதுவாக ஆய்வகத்தில், தொடர்புடைய பெர்மாங்கனேட்டை ஐதராக்சைடின் செறிவூட்டப்பட்ட கரைசலில் (5–10 மோல்) 24 மணி நேரம் கிளறுவதன் மூலமோ  
:4MnO<sup>−</sup><sub>4</sub> + 4OH<sup>−</sup> → 4MnO<sup>2−</sup><sub>4</sub> + 2H<sub>2</sub>O + O<sub>2</sub>  
பொட்டாசியம் மாங்கனேட்டு, உருகிய பொட்டாசியம் ஐதராக்சைடில் மாங்கனீசு டை ஆக்சைடை பொட்டாசியம் நைட்ரேட்டு அல்லது காற்றை ஆக்சிசனேற்ற முகவராகக் கரைப்பதன் மூலம், பொட்டாசியம் பெர்மாங்கனேட்டுக்கு இடைநிலையாக தொழில்துறை ரீதியாகத் தயாரிக்கப்படுகிறது.  
:2MnO<sub>2</sub> + 4OH<sup>−</sup> + O<sub>2</sub> → 2MnO<sup>2−</sup><sub>4</sub> + 2H<sub>2</sub>O
# மாங்கனேட்டு

## விகிதச்சமமற்ற சிதைவு

மிகவும் காரத்தன்மை கொண்ட நீர்க்கரைசல்களைத் தவிர மற்ற அனைத்துக் கரைசல்களிலும் மாங்கனேட்டுகள் விகிதச்சமமற்ற சிதைவுக்கு உள்ளாகி நிலைத்தன்மையற்றவையாக உள்ளன. இதன் இறுதி விளைபொருட்கள் பெர்மாங்கனேட்டு மற்றும் மாங்கனீசு டை ஆக்சைடு ஆகும். ஆனால் இதன் வினை இயக்கவியல் சிக்கலானது மற்றும் இந்த செயல்முறையில் புரோட்டானேற்றம் செய்யப்பட்ட மற்றும்/அல்லது மாங்கனீசு(V) இனங்கள் சம்பந்தப்பட்டிருக்கும்.
# மாங்கனேட்டு

## பயன்கள்

மாங்கனேட்டுகள், குறிப்பாக கரையாத பேரியம் மாங்கனேட்டு (BaMnO<sub>4</sub>), கரிமத் தொகுப்பு வினைகளில் ஆக்சிசனேற்றிகளாகப் பயன்படுத்தப்படுகின்றன: இவை முதன்மை ஆல்ககால்களை ஆல்டிகைடுகளாகவும், பின்னர் கார்பாக்சிலிக் அமிலங்களாகவும், இரண்டாம் நிலை ஆல்ககால்ல்களை கீட்டோன்களாகவும் ஆக்சிசனேற்றம் செய்யும். பேரியம் மாங்கனேட்டு, ஐதரசோன்களை ஈரசோ சேர்மங்களாக ஆக்சிசனேற்றம் செய்யவும் பயன்படுத்தப்படுகிறது.
# மாங்கனேட்டு

## தொடர்புடைய சேர்மங்கள்

மாங்கனேட்டு என்பது, கற்பனையான மாங்கனிக் அமிலமான H<sub>2</sub>MnO<sub>4</sub> அயனியின் இணை காரமாகும். இந்த அமிலம் அதன் விரைவான விகிதச்சமமற்ற சிதைவு காரணமாக உருவாக்கப்பட முடியாது. இருப்பினும், இதன் இரண்டாவது அமிலப் பிரிகை மாறிலி துடிப்பு கதிர்வீச்சுப் பகுப்பாய்வு நுட்பங்கள் மூலம் மதிப்பிடப்பட்டுள்ளது:  
:HMnO MnO + H<sup>+</sup>&nbsp;&nbsp;&nbsp;p*K*<sub>a</sub> = 7.4±0.1
# மாங்கனேட்டு

## மாங்கனைட்டுகள்

மாங்கனைட்டு என்ற பெயர், +3 ஆக்சிசனேற்ற நிலையில் மாங்கனீசுடன் கூடிய MnO<sup>3−</sup>
<sub>3</sub> அயனியை உள்ளடக்கியதாகக் கருதப்பட்ட சேர்மங்களுக்குப் பயன்படுத்தப்பட்டது. இருப்பினும், இந்த மாங்கனைட்டுகளில் பெரும்பாலானவை தனித்த ஆக்சி அயனிகளைக் கொண்டிருக்கவில்லை, மாறாக பெரோவ்சிகைட்டு (LaMnIIIO<sub>3</sub>, CaMn<sup>IV</sup>O<sub>3</sub>), சிபினல் (LiMn<sup>III,IV</sup>
<sub>2</sub>O<sub>4</sub>) அல்லது சோடியம் குளோரைடு (LiMn<sup>III</sup>O2, NaMn<sup>III</sup>O<sub>2</sub>) கட்டமைப்புகளைக் கொண்ட கலப்பு ஆக்சைடுகளாகும்.  
இதற்கு ஒரு விதிவிலக்கு பொட்டாசியம் டைமாங்கனேட்டு(III), K<sub>6</sub>Mn<sub>2</sub>O<sub>6</sub> ஆகும். இது தனித்த Mn<sub>2</sub>O<sup>6−</sup><sub>6</sub> அயனிகளைக் கொண்டுள்ளது.
# சீதானா தார்வரென்சிசு

**சீதானா தார்வரென்சிசு** (*Sitana dharwarensis*) என்பது அகாமிடே குடும்ப ஓந்திகளின் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி.
# சீதானா தார்வரென்சிசு

## சொற்பிறப்பியல்

*சீதானா தார்வரென்சிசு* சிற்றினப் பெயரானது இந்தச் சிற்றினம் காணபப்டும் தார்வார்ட் பகுதியினைக் குறிக்கின்றது.
# சீதானா தார்வரென்சிசு

## வாழிடம்

இது திறந்த உலர் புதர் மற்றும் பாறை நிலப்பரப்புகளில் வாழ்கின்றது. இதன் வட்டார வகைச் சிற்றினம் என்பது பருவகால நதியை ஒட்டியுள்ள தரிசு குன்று ஆகும். கல் குவாரி தொடர்பான நடவடிக்கைகளால் இதன் வாழிடப் பகுதி பெரிதும் பாதிக்கப்பட்டுள்ளது.
# ஜெயப்பிரபா மேனன்

**ஜெயப்பிரபா மேனன்** (*Jayaprabha Menon*) இந்தியாவைச் சேர்ந்த மோகினியாட்டம் நடனக் கலைஞர் ஆவார். கேரளாவின் கோழிக்கோட்டில் பிறந்து வளர்ந்த இவர் பின்னர் இந்தியாவின் புது தில்லியில் குடியேறினார். மோகினியாட்டத்தில் புதுமையான நடனப் பணிகளைச் செய்த முன்னணி நடனக் கலைஞர்களில் ஜெயப்பிரபாவும் ஒருவர்.
# ஜெயப்பிரபா மேனன்

## நடன வாழ்க்கை

4 வயதில், கோழிக்கோடு, நிருத்யாலயா நடன நிறுவனத்தில் குரு கலாமண்டலம் சரசுவதியின் கீழ் பரதநாட்டியத்தில் பயிற்சி பெற்றார். அங்கேயே மோகினியாட்டம் மற்றும் குச்சிப்புடி ஆகியவற்றில் மேலும் பயிற்சி பெற்றார். மிகச் சிறிய வயதிலேயே தனியாக நிகழ்ச்சிகளை நிகழ்த்தத் தொடங்கினார். மாநில மற்றும் தேசிய அளவில் நடைபெற்ற நடனப் போட்டிகளில் பங்கேற்றார். அதைத் தொடர்ந்து 1987 ஆம் ஆண்டில் சோவியத் ஒன்றியத்தில் நடந்த இந்திய விழாவிற்காக கேரளாவின் பிரதிநிதியாக சென்றார். இந்திய அரசிடமிருந்து மூத்த உதவித்தொகையைப் பெற்றார். 1987 ஆம் ஆண்டில் தூர்தர்ஷனில் தரவரிசை கலைஞரானார்.
# ஜெயப்பிரபா மேனன்

## சொந்த வழ்க்கை

1990 ஆம் ஆண்டில் இந்துஸ்தானி பாடகரான ஜெயப்பிரகாஷ் மேனனை மணந்து குஜராத்தின் வதோதராவுக்கு குடிபெயர்ந்தார். திருமணத்திற்குப் பிறகு பரதநாட்டிய நடனக் கலைஞர் சி. வி. சந்திரசேகர் அவர்களின் வழிகாட்டுதலின் கீழ் பரதநாட்டியத்தில் கூடுதலாகவும் பயிற்சியைப் பெற்றார். 1993 ஆம் ஆண்டில், தனது குடும்பத்துடன் கேரளாவின் கோழிக்கோட்டுக்கு திரும்பினார். பத்மசிறீ விருது பெற்ற பாரதி சிவாஜி மூலம் மோகினியாட்டத்தின் சோபன சங்கீதம் என்ற இசை வடிவத்தை கற்றுக் கொண்டார். கூடுத்லாக பத்ம பூசண் காவாலம் நாராயண பணிக்கர் என்பரிடமும் கூடுதல் பயிற்சி பெற்றார்.
# ஜெயப்பிரபா மேனன்

## விருதுகளும் அங்கீகாரங்களும்

- 2015-கேரள சங்கீத நாடக அகாதமி விருது
- 2005-இந்தியக் கலாச்சார உறவுக் குழு கலைஞராக நியமனம்
# காகன் தாசு

**காகன் தாசு** (*Khagen Das*) இந்தியாவைச் சேர்ந்த ஓர் அரசியல்வாதியாவார். 1937 ஆம் ஆண்டு செப்டம்பர் மாதம் 4 ஆம் தேதியன்று இவர் பிறந்தார். இந்தியாவின் 14ஆவது மக்களவையின் உறுப்பினராக இருந்தார். திரிபுராவின் திரிபுரா மேற்கு தொகுதியை பிரதிநிதித்துவப்படுத்தினார். 1968 ஆம் ஆண்டில் கட்சியில் சேர்ந்த இவர் இந்தியப் பொதுவுடைமைக் கட்சியின் (மார்க்சிசுட்டு) உறுப்பினராக திரிபுரா அரசியலில் இயங்கினார். 2018 ஆம் ஆண்டு சனவரி மாதம் 21 ஆம் தேதியன்று கொல்கத்தாவில் தனது 80ஆவது வயதில் இறந்தார்.
# சௌரபீ தேபர்மா

**சௌரபீ தேபர்மா** (*Sourabhee Debbarma*) இந்தியாவைச் சேர்ந்த ஒரு பாடகியாவார். 1985 ஆம் ஆண்டு இவர் பிறந்தார். ஒரு பாடகி, கலைஞர் மற்றும் பொழுதுபோக்குக் கலைஞர் என்று அறியப்படும் இவர் சோனி தொலைக்காட்சியில் ஒளிபரப்பான இந்தியன் ஐடோல் என்ற இந்தி மொழி நிகழ்நேர நிகழ்ச்சியில் போட்டியாளராகக் கலந்து கொண்டார். இந்நிகழ்ச்சியில் வெற்றி பெற்ற முதல் பெண் என்ற சிறப்பையும் பெற்றார். நேரலையில் இசை நிகழ்ச்சிகள் நடத்துபவராகவும் கின்னசு சாதனை புரிந்தவராகவும் சிறப்பு பெற்றுள்ளார். இந்தியா முழுவதும் மற்றும் ஆங்காங், நைசீரியா, டர்பன், நியூயார்க்கு நகரம், இலண்டன், குவைத், வங்காளதேசம் மற்றும் நேபாளம் போன்ற வெளிநாடுகளிலும் நிகழ்ச்சிகளை நடத்தியுள்ளார்.
# சௌரபீ தேபர்மா

## தனிப்பட்ட வாழ்க்கை

சௌரபீ தேபவர்மா 1985 ஆம் ஆண்டு திரிபுராவைச் சேர்ந்த ஒரு தம்பதியினருக்குப் பிறந்தார். சௌரபியின் பெற்றோர் அரசு ஊழியர்களாக இருந்து, இசை உலகத்துடன் தொடர்பில்லாதவர்களாக இருந்தாலும், அவர்கள் இவரது முடிவுக்கு ஆதரவளித்து ஊக்குவித்தனர். சௌரபீ தனது கல்வியை அகர்தலாவில் உள்ள செயின்ட் பால்சு பள்ளியில் பயின்றார்.
# சௌரபீ தேபர்மா

## கின்னசு சாதனை

திரிபுராவைச் சேர்ந்த முதல் பெண் இந்தியன் ஐடோல் வெற்றியாளரான சௌரபீ தேபர்மா கின்னசு உலக சாதனைப் புத்தகத்தில் இடம்பிடித்துள்ளார். ஒரு தனியார் தொலைக்காட்சியில் ஒளிபரப்பான நிகழ்ச்சியில், இந்தியன் ஐடோல்' வெற்றியாளரான சௌரபீ தேபர்மா தலைகீழாகத் தொங்கியபடி ஒரு பாடலைப் பாட முயற்சித்தார். நியூசிலாந்தின் ரெபேக்கா ரைட்டு என்பவர் தலைகீழாகத் தொங்கியபடி 3 நிமிடம் 53 வினாடிகள் பாடியிருந்த சாதனையை முறியடிக்கும் சவாலை இவர் ஏற்றுக்கொண்டார். 4 நிமிடங்கள் 30 வினாடிகள் பாடி சாதனை நிகழ்த்தினார்.
# பிகாசுராய் தேபர்மா

**பிகாசுராய் தேபர்மா** (*Bikashrai Debbarma*) இந்தியாவின் திரிபுரா மாநிலத்தைச் சேர்ந்த ஒரு கவிஞராவார். 1960 ஆம் ஆண்டு மே மாதம் 22 ஆம் தேதியன்று இவர் பிறந்தார். கவிஞர், எழுத்தாளர் மற்றும் இசையமைப்பாளர் என்று பன்முகங்களுடன் அறியப்படுகிறார். கோக்பொரோக்கு மொழியில் இவர் எழுதிய பெரும்பாலான படைப்புகள், வடகிழக்கு இந்தியாவில் உள்ள திரிபுரா மக்களின் அன்றாட வாழ்க்கை யதார்த்தங்களை அடிப்படையாகக் கொண்டவை. இவரது 2021 ஆம் ஆண்டு கவிதைத் தொகுப்பான 'துட்டன்காமூன் நி பிரமிட்டு' என்ற நூல் 2022 ஆம் ஆண்டின் சிறந்த வெளியீட்டிற்கான தௌலத் அகமது விருதை வென்றது.  
பிகாசுராய் தேபர்மாவும் நாடக ஆசிரியர் நந்த குமார் தேபர்மாவும் சமீபத்தில் கோக்போரோக்கு கவிதைகளின் தொகுப்பான 'சிரிக் மோரோக்கு' என்ற நூலைத் தொகுத்துள்ளனர். 2023 ஆம் ஆண்டில், இவர் சாகித்ய அகாதெமி பொதுக்குழுவின் (2023–2027) உறுப்பினராகப் பரிந்துரைக்கப்பட்டார்.
# பிகாசுராய் தேபர்மா

## பணிகள்

முக்கியமாக தனது கவிதைகளுக்காக அறியப்படும் பிகாசுராய் தேப்பர்மா, பரவலாக அறியப்பட்ட கோக்பொரோக்கு மொழியின் நவீனத்துவவாதிகளில் ஒருவராகக் கருதப்படுகிறார்.
# பிகாசுராய் தேபர்மா

## மொழிப் பற்று

ரோமன் எழுத்துகளுக்கான கொக்பொரோக்கு சோபா அமைப்பின் தலைவராக இருந்தார். தேபர்மா, கொக்பொரோக்கு மொழியின் மேம்பாட்டிற்காக தீவிரமாகப் பணியாற்றி வருகிறார். மூத்த கொக்பொரோக்கு இலக்கிய ஆர்வலர்களால் வழிநடத்தப்படும், கோக்போரோக்கு சோபாவுக்கான ரோமன் எழுத்துரு மொழிக்கு ரோமன் எழுத்துருவை அதிகாரப்பூர்வ எழுத்துருவாகச் சேர்க்க வேண்டும் என்று கோரிக்கை விடுத்துள்ளார்.
# பிகாசுராய் தேபர்மா

## தாக்கமும் மரபும்

கோக்போரோக் இன்டிஃபோக்கு இசைக்குழுவான கோலோமா மற்றும் அதன் பாடகர் ரூமியோ தேபர்மாவின் பாடல் எழுதும் திறனுக்கு பிகாசுராய் தேபர்மா ஒரு முக்கிய செல்வாக்காகவும் உத்வேகமாகவும் இருந்தார். ரூட்சு அண்டு லெசர் உடனான ஒரு நேர்காணலில், குழுவின் முன்னணிப் பாடகர் ரூமியோ, தற்போதைய மற்றும் இளைய தலைமுறையினரிடையே நமது பாரம்பரிய நாட்டுப்புறக் கலாச்சாரம் அழிந்து வருவதைக் கண்டு, நமது பாரம்பரிய பாணியை நவீன இசை வகைகளுடன் கலந்து பாடல்களை எழுதுவதன் மூலம் அதைப் பாதுகாக்க நான் விரும்பினேன். அவர்களின் கவனத்தை ஈர்க்கும் வகையில், நாங்கள் எங்களுக்கே உரிய நாட்டுப்புற இணைவு இசையை உருவாக்கத் தொடங்கினோம். மேலும், உள்ளூர் மேதையான பிகாசுராய் தேபர்மாவாலும் நான் எப்போதும் பெரிதும் ஈர்க்கப்பட்டிருக்கிறேன் என்று கூறியிருக்கிறார்.
# பிகாசுராய் தேபர்மா

## தேர்ந்தெடுக்கப்பட்ட வெளியீடுகள்

- சிரிக் மொரோக்கு (2022)
- துட்டன்காமுன் நி பிரமிட்டு (2022)
- உரைச் செய்தி
# பிகாசுராய் தேபர்மா

## விருது

2022 ஆம் ஆண்டு இவருக்கு தௌலத் அகமது பரிசு வழங்கப்பட்டது.
# பவானி மண்டபம்

**பவானி மண்டபம்** (*Bhavani Mandap*) என்பது இந்தியாவின் தெற்கு மகாராட்டிடிராவில் உள்ள கோலாப்பூர் நகரின் கோட்டைச் சுவரால் சூழப்பட்ட மையப் பகுதியில் அமைந்துள்ள ஒரு வரலாற்றுச் சிறப்புமிக்க கட்டடம் ஆகும். புகழ்பெற்ற மற்றும் பிரம்மாண்டமான மகாலட்சுமி கோயிலுக்கு மேற்கே இது அமைந்துள்ளது..
# பவானி மண்டபம்

## மத முக்கியத்துவம்

பவானி மண்டபம் கோலாப்பூர் மகாராசாவின் அரச அரண்மனை ஆகும். இது முன்பு சத்ரபதி மகாராசாவின் அரசவையாக இருந்தது.
# பவானி மண்டபம்

## வரலாறு

பவானி மண்டபம் முற்காலத்தில் ஒரு முக்கியமான சந்திப்பு இடமாகத் திகழ்ந்தது. பல்வேறு நீதிமன்ற அதிகாரிகளின் அலுவலகங்களைக் கொண்டிருந்ததுடன், பல கொண்டாட்டங்களின் மையமாகவும் விளங்கியது. மேலும், இம்மண்டபத்தின் மைய முற்றத்தில் ஒரு பிரபலமான கொலையும் நிகழ்ந்துள்ளது. பிரிட்டிசு ஆட்சியின் காலத்து ஏக்கமூட்டும் அழகையும், பிரத்யேகமான கட்டடக்கலையையும் கொண்டு, ஒரு காலத்தில் வளமான சுதேச சமத்தானமாக இருந்த கோலாப்பூரின் நினைவுகளை மீட்டெடுக்கிறது.
# பவானி மண்டபம்

## தற்போதைய நிலை

பவானி மண்டபத்தில், கோலாப்பூரின் மிகவும் நேசிக்கப்பட்ட இளவரசரான சாகூ மகாராசாவின் முழு உருவச் சிலையைக் காணலாம். நகர மக்களால் இவர் மன்னராகக் கருதப்பட்டாலும், இவரது அரசியல் வாழ்வின் பெரும்பகுதி பிரிட்டிசு ஆட்சியின் கீழேயே கழிந்தது. சாகூ மகாராசால் வேட்டையாடப்பட்ட விலங்குகள் இங்கு காட்சிக்கு வைக்கப்பட்டுள்ளன. ஒரு பெரிய காட்டெருமை (அதன் மீது பரவியுள்ள குங்குமப்பூவின் அளவைக் கருத்தில் கொண்டு இது சில ஆன்மீக முக்கியத்துவத்தை அடைந்துள்ளது), சிறுத்தைகள், ஓரிணை மான் மற்றும் வேறு சில இச்சேகரிப்பில் உள்ளன. அரசர் சிவாஜி கோலாப்பூருக்கு வருகை தந்தபோது பயன்படுத்தியதாக நம்பப்படும் ஒரு எளிமையான மர சிம்மாசனத்தையும் இம்மண்டபம் காட்சிப்படுத்துகிறது. உலகியல் சுகபோகங்களில் அதிக நாட்டம் கொள்ளாத, ஒரு குறிக்கோளுடன் செயல்பட்ட மனிதர் அவர் என்ற கருத்தை வலுப்படுத்துகிறது. இதன் தற்போதைய வடிவில், இது கோலாப்பூரின் மராட்டிய அரச குடும்பத்தினரின் ஒரு கூட்டுச் சமாதிக் கல்லறையாகச் செயல்படுகிறது.  
கோலாப்பூரிலிருந்து சுமார் 20 கிலோமீட்டர் தொலைவில் உள்ள மலைக்கோட்டையான பன்காலாவிலிருந்து, போரிடும் மராட்டிய வீரர்களுக்குத் தப்பிச் செல்வதற்கான ஒரு பாதையை வழங்குவதற்காகக் கட்டப்பட்ட பவானி மண்டபத்திற்குச் செல்லும் ஒரு சுரங்கப்பாதை இருப்பதாகக் கூறப்படுகிறது. இந்தச் சுரங்கப்பாதையைக் கண்டுபிடிப்பதற்கான எந்த முயற்சிகளோ அல்லது அது கண்டுபிடிக்கப்பட்டதாகவோ இதுவரை கேள்விப்படவில்லை.
# சிறீ சத்ரபதி சிவாஜி விளையாட்டரங்கம்

**சிறீ சத்ரபதி சிவாஜி விளையாட்டரங்கம்** (*Shri Chhatrapati Shivaji Stadium*) இந்தியாவின் மகாராட்டிர மாநிலத்திலுள்ள கோலாப்பூரில் அமைந்துள்ள ஒரு பல்நோக்கு விளையாட்டரங்கமாகும். கோலாப்பூர் துடுப்பாட்ட சங்க விளையாட்டரங்கம் என்ற பெயராலும் இது அறியப்படுகிறது. இந்த விளையாட்ட்ரங்கம் மகாராட்டிர துடுப்பாட்ட அணிக்காக பல முதல் தர மற்றும் பட்டியல் ஏ போட்டிகளை நடத்தியுள்ளது. இங்கு சந்தோசு கோப்பை போட்டிகளும் நடந்துள்ளன. விளையாட்டரங்கம் கோலாப்பூர் துடுப்பாட்ட சங்கத்திற்கு சொந்தமானது. இச்சங்கமே விளையாட்டரங்கை நிர்வகிக்கிறது. பல ஆண்டுகளாக மகாராட்டிராவை ஆண்ட ஒரு சிறந்த மராட்டிய வீரரான சிவாஜியின் பெயரால் அழைக்கப்படுகிறது. இன்றுவரை இந்த மைதானம் 1952 முதல் 2006 வரை 14 முதல் தரப் போட்டிகளையும், அத்துடன் 1990-ஆம் ஆண்டில் ஒரு பட்டியல் ஏ போட்டியையும் நடத்தியுள்ளது. அந்தப் போட்டியில் மகாராட்டிரா துடுப்பாட்ட அணி வில்சு XI அணியிடம் 18 ஓட்டங்கள் வித்தியாசத்தில் தோல்வியடைந்தது.
# இரங்கலா ஏரி

**இரங்கலா ஏரி** (*Rankala Lake*) இந்தியாவின் மகாராட்டிரா மாநிலத்திலுள்ள கோலாப்பூரில் அமைந்துள்ள ஒரு நன்னீர் ஏரியாகும்.
# இரங்கலா ஏரி

## வரலாறு

எட்டாம் நூற்றாண்டுக்கு முன்பு, இரங்கலா ஒரு கல் குவாரியாக இருந்தது. 9 ஆம் நூற்றாண்டில் ஏற்பட்ட ஒரு நிலநடுக்கம் அந்தக் குவாரிக்கு பெரும் கட்டமைப்பு சேதத்தை ஏற்படுத்தியது. இதனால், நிலத்தடி நீர் ஊற்று ஒன்றிலிருந்து நீர் பெருகி, இரங்கலா ஏரி உருவானது. இந்த வரலாற்றுச் சிறப்புமிக்க ஏரியில் நந்தி சிலை கொண்ட ஒரு இந்து கோவில் அமைந்துள்ளது. உள்ளூர் இந்து நம்பிக்கைகளின்படி, சிவபெருமான் நந்தியைப் பயன்படுத்தி, தினமும் ஒரு கோதுமை மணியளவு ஏரியை நோக்கி நகர்ந்து, பின்னர் ஒரு அரிசி மணியளவு தூரம் பின்வாங்குகிறார். சிவபெருமான் இரங்கலா ஏரியை அடைந்தால், உலகம் அழியும் காலம் தொடங்கும் என்று இந்து நம்பிக்கைகள் கூறுகின்றன.
# இரங்கலா ஏரி

## சுற்றுலா

இந்த வரலாற்றுச் சிறப்புமிக்க ஏரி, இயற்கை அழகை இரசிப்பவர்களுக்கு ஒரு பொக்கிசமாகும். இரங்கலா ஏரியின் வடக்கே சாலினி அரண்மனையும், வடகிழக்கே 'பத்மராசே தோட்டம்' மற்றும் தென்கிழக்குக் கரையில் சமீபத்தில் உருவாக்கப்பட்ட ஒரு பூங்காவும் அமைந்துள்ளன. இரங்கலா ஏரியின் தென்கிழக்கு பூங்காவில் ஒரு புதிய உணவுச் சந்தை உள்ளது. குதிரை சவாரி மற்றும் படகு சவாரி போன்ற செயல்பாடுகளையும் இங்கு அனுபவிக்கலாம். நுணுக்கமாகச் செதுக்கப்பட்ட கருங்கல் மற்றும் இத்தாலிய பளிங்குக் கற்களால் ஆன சாலினி அரண்மனை, தற்போது ஒரு உணவு விடுதியாக மாற்றப்பட்டுள்ளது.
# சித்ரி அணை

**சித்ரி அணை** (*Chitri Dam*) என்பது இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில், அச்சாரா நகரத்தின் அருகே சித்ரி ஆற்றின் மீது கட்டப்பட்ட ஒரு மண், கல் போன்ற இயற்கை பொருட்களைக் கொண்டு கட்டப்பட்ட அணையாகும். இந்த அணையின் கொள்ளளவு 1.88 ஆயிரம் மில்லியன் கன அடி ஆகும். அணை 2001 ஆம் ஆண்டு திறக்கப்பட்டது.
# சித்ரி அணை

## விவரக்குறிப்புகள்

அணையின் மிகத் தாழ்வான அடித்தளத்திலிருந்து இதன் உயரம் 55.1 மீட்டர் (181 அடி) ஆகும். அதே சமயம் அணையின் நீளம் 1,710 மீட்டர் (5,610 அடி) ஆகும். இதன் கொள்ளளவு 2,606 கன கிலோமீட்டர் (625 கன மைல்) ஆகும்.
# சித்ரி அணை

## நோக்கம்

- நீர்ப்பாசனம்
- மின் நிலையம்
# குட்னூர் அணை

**குட்னூர் அணை** (*Kudnur Dam*) என்பது இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில், சந்த்காட்டு நகரத்தின் அருகே ஓர் உள்ளூர் ஆற்றின் மீது கட்டப்பட்ட ஒரு மண், கல் போன்ற இயற்கை பொருட்களைக் கொண்டு கட்டப்பட்ட அணையாகும். இந்த அணையின் கொள்ளளவு 50.06 ஆயிரம் மில்லியன் கன அடி ஆகும். அணை 2005 ஆம் ஆண்டு திறக்கப்பட்டது.
# குட்னூர் அணை

## விவரக்குறிப்புகள்

அணையின் மிகத் தாழ்வான அடித்தளத்திலிருந்து இதன் உயரம் 20.99 மீட்டர் (68.9 அடி) ஆகும். அதே சமயம் அணையின் நீளம் 316 மீட்டர் (1,037 அடி) ஆகும். இதன் கொள்ளளவு 208.68 கன கிலோமீட்டர் (50.06 கன மில்லியன்) ஆகும்.
# குட்னூர் அணை

## நோக்கம்

- நீர்ப்பாசனம்
# தில்லாரி அணை

**தில்லாரி அணை** (*Tillari (Main) Dam*) என்பது இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில், சந்த்காட்டு நகரத்தின் அருகே ஓர் தில்லாரி ஆற்றின் மீது கட்டப்பட்ட ஓர் ஈர்ப்பு அணையாகும். மேல்பகுதி குறுகியதாகவும், அடிப்பகுதி மிகவும் அகலமாகவும் நீரழுத்தத்தை தாங்கும் வகையில் கட்டப்பட்டுள்ள அணையாகும். இந்த அணையின் கொள்ளளவு 60 ஆயிரம் மில்லியன் கன அடி ஆகும். அணை 1986 ஆம் ஆண்டு திறக்கப்பட்டது.
# தில்லாரி அணை

## விவரக்குறிப்புகள்

அணையின் மிகத் தாழ்வான அடித்தளத்திலிருந்து இதன் உயரம் ஆகும். அதே சமயம் அணையின் நீளம் ஆகும். இதன் கொள்ளளவு 208.68 கன கிலோமீட்டர் ஆகும்.
# தில்லாரி அணை

## நோக்கம்

- நீர்மின் திட்டம்
# மேடான் துவாங்கு

**மேடான் துவாங்கு** (மலாய்; ஆங்கிலம்: *Medan Tuanku* சீனம்: 国王的田野) என்பது மலேசியா, கோலாலம்பூரில் உள்ள ஒரு முக்கிய நகர்ப்பகுதி ஆகும்.  
டாங் வாங்கி நகர்ப்பகுதியைக் கிழக்கிலும்; சௌக்கிட் பகுதியை மேற்கிலும் எல்லையாகக் கொண்டுள்ள இந்த நகர்ப்பகுதி, **மேடான் துவாங்கு சாலை** மற்றும் துவாங்கு அப்துல் ரகுமான் சாலை ஆகிய சாலைகள் இதன் முதன்மைச் சாலைகள் ஆகும்.
# மேடான் துவாங்கு

## பொது

இங்கு மாஜு சங்சன் பேரங்காடி (Maju Junction) மற்றும் குயில் சிட்டி வணிக வளாகம் (Quill City Mall) ஆகிய கடைவலக் கட்டிடங்கள் அமைந்துள்ளன. லோக் இயூ மாளிகை இந்த நகரத்தின் ஒதுக்குப்புறமான மூலையில் அமைந்துள்ளது.
# மேடான் துவாங்கு

## போக்குவரத்து

மேடான் துவாங்கு அதன் பெயரை மேடான் துவாங்கு நிலையத்தில் இருந்து பெறுகிறது. டாங் வாங்கி எல்ஆர்டி நிலையம் மற்றும் சுல்தான் இசுமாயில் எல்ஆர்டி நிலையம் ஆகிய தொடருந்து நிலையங்கள் அருகில் உள்ளன.
# முகூரி ஆறு

**முகூரி ஆறு** (Muhuri River) இந்தியா மற்றும் வங்காளதேசம் ஆகிய நாடுகளில் பாயும் ஒரு பன்னாட்டு ஆறாகும். திரிபுராவில் உற்பத்தியாகும் இந்த ஆறு, வங்காளதேசத்திற்குள் பாய்ந்து, வங்காள விரிகுடாவில் கலக்கும் பெனி ஆற்றின் முகத்துவாரத்திற்கு அருகில் அதனுடன் இணைகிறது. முகூரி ஆறு சின்ன பெனி என்றும் அழைக்கப்படுகிறது.
# முகூரி ஆறு

## ஆற்றின் பாதை

முகூரி ஆறு திரிபுராவின் உலுசாய் மலைகளில் உற்பத்தியாகி, மேற்கு நோக்கிப் பாய்ந்து வங்காளதேசத்திற்குள் நுழைகிறது; அங்கு இது பெனி மாவட்டத்தின் பரசுராம் துணை மாவட்டத்தில் நுழைகிறது. வங்காளதேசத்தில், இந்த ஆறு பெனி மற்றும் சிட்டகாங் மாவட்டங்களைப் பிரித்து, பின்னர் வங்காள விரிகுடாவில் கலக்கிறது.
# முகூரி ஆறு

## இந்திய-வங்காளதேச எல்லை

திரிபுரா-நோவாக்காலி பகுதியில் முகூரி ஆறு இந்தியாவுக்கும் வங்காளதேசத்திற்கும் இடையிலான எல்லையின் ஒரு பகுதியாகச் செயல்படுகிறது. இருப்பினும், ஆற்றின் போக்கு அடிக்கடி மாறுவதால், இரு நாடுகளாலும் இங்கு எல்லையை வரையறுக்க முடியவில்லை. இந்தியா, எல்லை நிர்ணயம் செய்யப்படும் நேரத்தில் முகூரி ஆற்றின் நடுப்பகுதியைப் பின்பற்றி எல்லை வரையறுக்கப்பட வேண்டும் என்று கூறும் வங்காளதேசத்துடனான 1974 ஆம் ஆண்டு ஒப்பந்தத்தை வலியுறுத்தியது. ஆனால் வங்காளதேசம் தனக்குக் கூடுதலாக 44 ஏக்கர் நிலம் கிடைக்க வழிவகுக்கும் 1893 ஆம் ஆண்டு வரைபடத்தை வலியுறுத்தியது.
# முகூரி ஆறு

## முகூரிச்சார்

### முகூரிச்சார் ஆற்றுத் தீவு

முகூரிச்சார் ஆற்றுத் தீவு, முகூரிச்சார் ஆற்றில் அமைந்துள்ள 140 ஏக்கர் பரப்பளவு கொண்ட ஒரு தீவாகும். நெல் சாகுபடிக்கு முக்கியத்துவம் வாய்ந்த இந்தத் தீவின் மீது இரு நாடுகளும் உரிமை கோரியதால், இத்தீவு இரு நாடுகளுக்கும் இடையே பதற்றத்தின் ஆதாரமாக இருந்தது. இதன் விளைவாக, 1976, 1979, 1985 மற்றும் 1999 உட்படப் பல சந்தர்ப்பங்களில் வங்கதேசம் மற்றும் இந்தியாவின் எல்லைப் பாதுகாப்புப் படைகளுக்கு இடையே மோதல்கள் ஏற்பட்டன. 2011-ஆம் ஆண்டில் பிரதமர் மன்மோகன் சிங் வங்காளதேசத்திற்கு வருகை தந்தபோது, இரு நாடுகளும் தங்களுக்கு இடையேயான நில எல்லையை வரையறுக்க ஒப்புக்கொண்டன. முகூரி ஆற்றங்கரை நெடுகிலும் எல்லையை வரையறுக்கவும், ஆற்றை நிலைப்படுத்த தங்கள் எல்லைகளுக்குள் ஆற்றின் கரைகளில் தடுப்பணைகளைக் கட்டவும், மேலும் அந்தப் பகுதியில் 'பூச்சியக் கோடு' நெடுகிலும் வேலி அமைக்கவும் இரு தரப்பினரும் ஒப்புக்கொண்டனர்.
# முகூரி ஆறு

## நீரியல்

முகூரி ஆற்றின் மொத்தப் படுகைப் பகுதி திரிபுராவில் 839 சதுர கிலோமீட்டர் பரப்பளவைக் கொண்டுள்ளது. இது மாநிலத்தின் மொத்த புவியியல் பரப்பளவில் 8% ஆகும். இதன் ஆண்டு நீர்வரத்து 76,247,000 கன மீட்டராகும். இது திரிபுராவின் மொத்த நதி நீர்வரத்தில் 9.6% ஆகும். வங்காளதேசத்தில் முகூரி படுகையானது பெனி மாவட்டத்தின் பெனி சதர், சோனகாசி, சாகல்நையா மற்றும் பர்சுராம் உபமாவட்டங்களிலும், சிட்டகாங் மாவட்டத்தின் மிரர்சராய் உபமாவட்டத்திலும் பரவியுள்ள 40,080 எக்டேர் பரப்பளவைக் கொண்டுள்ளது. இதில் மொத்தமாக 23,000 எக்டேருக்கும் சற்று அதிகமான நிலப்பரப்பு பாசன வசதிக்கு உகந்ததாகும். இந்த ஆறு அதன் சீற்றமான தன்மை, திடீர் வெள்ளப்பெருக்கு மற்றும் அடிக்கடி மாறும் பாதைக்கு பெயர் பெற்றது. பெரும்பாலான பகுதிகளில், முகூரி ஆறு 150 முதல் 200 மீட்டர் அகலம் கொண்டது, இது கடலை நெருங்கும்போது அதிகரிக்கிறது. கடலை நெருங்கும்போது, இது அலைகளின் தாக்கத்திற்கு உட்படுகிறது. இந்த ஆறு மிகவும் ஆழமற்றது மற்றும் ஆண்டின் பாதி காலம் மட்டுமே 4-டன் எடையுள்ள படகுகள் செல்லக்கூடியதாக உள்ளது.; வறண்ட காலங்களில் இதை நடந்தே கடக்க முடியும்.
# முகூரி ஆறு

## முகூரி நீர் பயன்கள்

இந்திய அரசு, 1975-ஆம் ஆண்டுக்கு முன்னர் பெலோனியா நகரத்தை ஆற்று அரிப்பிலிருந்து பாதுகாக்க, ஆற்றில் ஒரு ஊடுருவ முடியாத தடுப்பணையை கட்டியது. அதன் பிறகு, கூட்டு நதி ஆணையம் இரு நாடுகளையும் ஆற்றில் அத்தகைய கட்டுமானங்களை மேற்கொள்வதிலிருந்து தடுத்துள்ளது. முகூரி பாசனத் திட்டம், ஒரு தடுப்பணை மற்றும் 20 மதகுகளைக் கொண்ட ஒரு சீராக்கி ஆகியவற்றுடன், பாசன வசதிகளை வழங்குவதற்கும், வங்காள விரிகுடாவிலிருந்து ஆற்றில் உப்பு நீர் கலப்பதைத் தடுப்பதற்கும் வங்காளதேசத்தால் 1986-ஆம் ஆண்டில் கட்டி முடிக்கப்பட்டது. முகூரி ஆறு, தடுப்பணை கட்டப்பட்டதால் உருவான நீர்த்தேக்கத்தில் பெனி ஆற்றுடன் கலக்கிறது. அங்கிருந்து பாசனக் கால்வாய்கள் மூலம் நீர் வெளியேற்றப்படுகிறது. இந்தத் திட்டம் உள்நாட்டு மீன்வளத்தை மேம்படுத்தவும், ஆற்றுக்குள் உப்பு நீர் ஊடுருவுவதைக் கட்டுப்படுத்தவும், சூறாவளிகளைத் தொடர்ந்து ஏற்படும் புயல் அலைகளிலிருந்து ஆற்றின் மேல்பகுதிப் பகுதிகளைப் பாதுகாக்கவும் உதவியுள்ளது.
# சும்லி ஆறு

**சும்லி ஆறு** (*Sumli River*) இந்தியா மற்றும் வங்காளதேசம் வழியாகப் பாயும் ஓர் எல்லை தாண்டிய ஆசிய ஆறாகும். இந்தியாவின் திரிபுரா மாநிலத்தில் உள்ள போரமுரா மலைத்தொடரின் தம்ரா குன்றுகளில் உருவாகிறது. பைராகி, சகுமா, யாச்சராய், குட்னா காமி ஆகிய கிராமங்கள் மற்றும் போரோகதால் நகரம் வழியாகப் பாய்கிறது. சும்லி ஆறு வங்காளதேசத்திற்குள் தொடர்ந்து பாய்ந்து, அங்கு சோனாய் என்று பெயர் மாற்றம் பெறுகிறது.  
சும்லி பள்ளத்தாக்கில் விவசாயத்திற்கான நீர் ஆதாரமாக இருந்து வருகிறது. மேலும் இந்த ஆறு உள்ளூர் மக்களுக்கு மீன்பிடிப்பதற்கான ஒரு சிறிய ஆதாரமாகவும் உள்ளது.  
ஒவ்வோர் ஆண்டும் பக்தர்கள் சூரத்கஞ்சு பகுதியில் உள்ள சல்பூர் கக்ரகாகாட்டு உட்பட பல்வேறு இடங்களில் ஆற்றங்கரையில் சத் பூசையை நடத்துகின்றனர். சமீபத்து ஆண்டுகளில், குளிக்கச் சென்ற பலர் ஆற்றில் மூழ்கி உயிரிழந்த பல சம்பவங்கள் நிகழ்ந்துள்ளன.  
2019 ஆம் ஆண்டில், திரிபுரா நகர்ப்புற திட்டமிடல் மற்றும் மேம்பாட்டு ஆணையம் மோகன்பூர் திட்டமிடல் பகுதியில் உள்ள ஆற்றங்கரையைப் பழுதுபார்க்கும் பணி உட்பட சில மேம்பாட்டுப் பணிகளை மேற்கொள்வதற்காக நிதி ஒதுக்கீடு செய்தது..
# சர்வோதயபுரம்

<templatestyles src="Module:Infobox/styles.css"></templatestyles>
**சர்வோதயபுரம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# குடிஆத்தனூர் அடிலாபாத் மாவட்டம்

**குடிஆத்தனூர்**, *அடிலாபாத்* மாவட்டம் (Gudihatnur, Adilabad district) என்பது இந்தியாவின் தென் மாநிலமான தெலுங்காணாவின் அடிலாபாத் மாவட்டத்தில் உள்ள ஒரு மண்டலம் ஆகும். இது அடிலாபாத் வருவாய் பிரிவின் குடிஆத்தனூர் மண்டலத்தில் அமைந்துள்ளது.
# குடிஆத்தனூர் அடிலாபாத் மாவட்டம்

## புவியியல்

குடிஆத்தனூர் 19.5340346°வ 78.4865954°கி. இல் அமைந்துள்ளது.
# முஷ்க் புட்ஜி

**முஷ்க் புட்ஜி அரிசி** *(Mushqbudji rice)* என்பது பாசுமதி அல்லாத, குள்ளமான தானிய மணிகளுடைய நறுமண அரிசி வகையாகும். இது முக்கியமாக இந்தியாவின் ஒன்றிய பிரதேசமான சம்மு காசுமீரின் பள்ளத்தாக்கின் உயரமான பகுதிகளில் பயிரிடப்படுகிறது. இது அனந்த்நாக் மாவட்டத்தின் சாகம் பகுதியிலும், பட்காம் மாவட்டத்தின் பீர்வா பகுதியிலும் பொதுவாகவும் பரவலாகவும் பயிரிடப்படும் ஒரு நெற்பயிராகும். மேலும், காசுமீரில் உள்ள அனந்த்நாக் மற்றும் குல்காம் மாவட்டங்களிலும் உழவர்களால் நீர்ப்பாசன வசதியுடன் இது பயிரிடப்படுகிறது.  
அதன் புவியியல் குறியீட்டின் கீழ், இது "முஷ்க் புட்ஜி அரிசி" என்று குறிப்பிடப்படுகிறது.
# முஷ்க் புட்ஜி

## பெயர் மரபு

"முஷ்க் புட்ஜி" (मुश्क बुदजी) என்ற பெயர், வலிமையான மற்றும் இனிமையான வாசனையைக் குறிக்கும் பாரசீகச் சொல்லான "மஸ்க்" மற்றும் அப்பகுதியில் அரிசியைக் குறிக்கும் "புத்ஜி" ஆகிய சொற்களிலிருந்து உருவானது. முஷ்க் புத்ஜி என்றும் இது குறிப்பிடப்படுகிறது.
# முஷ்க் புட்ஜி

## விளக்கம்

- முஷ்க் புட்ஜி அரிசியின் பண்புகள் மற்றும் பயன்கள் இங்கே கொடுக்கப்பட்டுள்ளன:
# முஷ்க் புட்ஜி

## விளக்கம்

### சிறப்பியல்புகள்

- இந்த அரிசி வகை ஒருவித கொட்டைச் சுவையையும், மெல்லக்கூடிய தன்மையையும், ஒளி ஊடுருவக்கூடிய தோற்றத்துடன் கூடிய வெளிர் தந்த நிறத்தையும் கொண்டுள்ளது.
# முஷ்க் புட்ஜி

## விளக்கம்

### பயன்கள்

- இந்த அரிசியை வழக்கமான சமைத்த உணவுகளாகவோ அல்லது புலாவ், பிரியாணி மற்றும் கூழ்ம நிலைகள் போன்ற சமையல் குறிப்புகளில் சேர்த்தோ பல்வேறு வடிவங்களில் சுவைக்கலாம். முஷ்க் புட்ஜி அரிசி வகை பாரம்பரியமாக திருமண விழாக்களிலும் பண்டிகைகளிலும் பரிமாறப்படுகிறது. மேலும் முகலாயர் காலத்தில், சிறிநகரின் உள்ளூர் சந்தைகளில் இது 'அரச குடும்பத்தினருக்கான உணவு' என்று கூறி விற்கப்பட்டது.
# முஷ்க் புட்ஜி

## Photo Gallery

காசுமீர் வேளாண்மைத் துறையில் ஆராய்ச்சியாளராகப் பணிபுரியும் குல்காமைச் சேர்ந்த விவசாயி ஜஹூர் அகமது ரேஷியின் இயல்பான ஒளிப்படங்கள்.
# டாங் வாங்கி

**டாங் வாங்கி** (மலாய்; ஆங்கிலம்: *Dang Wangi*; சீனம்: 买个董) என்பது மலேசியா, கோலாலம்பூரில் உள்ள ஒரு முக்கிய நகர்ப்பகுதி ஆகும். இந்த நகர்ப்பகுதி மெர்டேக்கா சதுக்கத்திற்கு வடக்கே அமைந்துள்ளது.  
மேலும் கோம்பாக் ஆறு; மற்றும் கிள்ளான் ஆறு ஆகிய ஆறுகளுக்கு இடையே அமைந்துள்ள இந்த நகர்ப்பகுதியின் எல்லைகளாக புக்கிட் நானாஸ்; மற்றும் மேடான் துவாங்கு ஆகிய நகர்ப்பகுதிகள் உள்ளன.
# டாங் வாங்கி

## பொது

டாங் வாங்கி எனும் பெயர் மலாக்கா வீரர் ஆங் ஜெபாட் *(Hang Jebat)* மனைவியின் பெயரில் இருந்து பெறப்பட்டது. இருப்பினும் டாங் வாங்கி சாலை (மலாய்: *Jalan Dang Wangi*), என்று முன்பு அழைக்கப்பட்ட கேம்பல் சாலைக்கு டாங் வாங்கி நகர்ப்பகுதிக்குப் பெயரிடப்பட்டதாகவும் அறியப்படுகிறது.  
இந்த நகர்ப்பகுதியின் மேற்கு முனையில் துவாங்கு அப்துல் ரகுமான் சாலை; மற்றும் கிழக்கு முனையில் அம்பாங் சாலை ஆகிய இரு சாலைகள் உள்ளன.
# டாங் வாங்கி

## போக்குவரத்து

கிளானா ஜெயா எல்ஆர்டி வழித்தடத்தில் ஒரு பகுதியான டாங் வாங்கி எல்ஆர்டி நிலையம், இந்த நகர்ப்பகுதியின் வடகிழக்குப் பகுதியில் அமைந்துள்ளது. டாங் வாங்கி எல்ஆர்டி நிலையத்தின் அணுகல் நுழைவாயில், மத்திய கோலாலம்பூரின் வடகிழக்கு முனையில் அம்பாங் சாலையில் அமைந்துள்ளது.  
டாங் வாங்கிக்கு அருகில் உள்ள புக்கிட் நானாஸ் நகர்ப்பகுதி, அம்பாங் சாலையின் குறுக்காகவும்; மற்றும் கிள்ளான் ஆறு நிலையத்திற்குப் பின்புறமாகவும் உள்ளது.
# எட்வின் நிக்கோலசு அர்னால்டு

**எட்வின் நிக்கோலசு அர்னால்டு** (*Edwin Nicholas Arnold*) (16 அக்டோபர் 1940-23 செப்டம்பர் 2023) ஓர் இங்கிலாந்து இருவாழ்வியியல் உயிரி அறிஞரும் இலண்டனில் உள்ள இயற்கை வரலாற்று அருங்காட்சியகத்தில் இருவாழ்வியல் துறைக் கண்காணிப்பாளரும் ஆவார். ஐரோப்பா மற்றும் வட ஆப்பிரிக்காவின் இருவாழ்வியியல் துறையில் அர்னால்ட் முக்கிய பங்களிப்புகளை செய்துள்ளார். iவர் லெசெர்டிடே குடும்பத்தின் தரைப்பல்லி மற்றும் பல்லிகளில் இவர் 36 சிற்றினங்கள் மற்றும் ஊர்வனவற்றின் 4 துணையினங்களைக் கண்டுபிடித்து விவரித்தார். மேலும் இங்கிலாந்து மற்றும் ஐரோப்பாவின் ஊர்வன மற்றும் நீர்நிலவாழ் உயிரினங்களுக்கான ஒரு கள வழிகாட்டி நூலை எழுதினார். இது பல பதிப்புகளாக வெளிவந்தது. அர்னால்ட் 23 செப்டம்பர் 2023 அன்று தனது 82 வயதில் இதய செயலிழப்பு காரணமாக இறந்தார்.
# எட்வின் நிக்கோலசு அர்னால்டு

## கவுரவங்கள்

குறைந்தபட்சம் நான்கு ஊர்வன சிற்றினங்கள் அர்னால்டின் நினைவாக பெயரிடப்பட்டுள்ளன.  
- அர்னால்சு இலை-கால் தரைப்பல்லி *கெமிடாக்டைலசு அர்னால்டி* லான்சா, 1978 என்பது கெக்கோனிடே குடும்பத்தைச் சேர்ந்த ஒரு பல்லி சிற்றினமாகும். இந்த சிற்றினம் சோமாலி அகணிய உயிரி
- *அசாக்கசு அர்னால்டி*
- *மெசலினா அர்னால்டி*
- *திப்சோசெலிசு அர்னால்டி* போர், 1982 (சில நேரங்களில் *ஆல்டாப்ராகெலிசு ஜிகாண்டியா*வின் துணையினமாகக் கருதப்படுகிறது)
- *கலோட்ரிட்டன் அர்னால்டி*
# டிவிஎஸ் எமரால்டு

## வரலாறு

2012 ஆம் ஆண்டு எமரால்டு ஹேவன் ரியால்டி லிமிடெட் என்ற பெயரில் நிறுவப்பட்ட இந்த நிறுவனம், டிவி சுந்தரம் ஐயங்கார் நிறுவிய 113 ஆண்டு பழமையான டிவிஎஸ் குழுமத்தின் நில வணிகப் பிரிவாக செயல்படுகிறது. இதன் முதல் திட்டமான, பெருங்களத்தூரில் உள்ள டிவிஎஸ் எமரால்டு கிரீன் ஹில்ஸ் (2016 இல் நிறைவடைந்தது), சிங்கப்பூரின் கட்டடம் மற்றும் கட்டுமான ஆணையத்திடமிருந்து இந்தியாவின் மிக உயர்ந்த CONQUAS (கட்டுமான தர மதிப்பீட்டு அமைப்பு) மதிப்பீட்டையும் பெற்றுள்ளது.  
இந்தியாவின் மூன்றாவது பெரிய இரு சக்கர வாகன உற்பத்தி நிறுவனமான டிவிஎஸ் மோட்டார் கோ, லிமிடெட் நிறுவனத்தையும் டிவிஎஸ் குழுமத்தின் ஒரு பகுதியாக உள்ளது.
# டிவிஎஸ் எமரால்டு

## வரலாறு

### நிலைத்தன்மை முயற்சிகள்

டிவிஎஸ் எமரால்டு அனைத்து திட்டங்களிலும் பசுமை கட்டட நடைமுறைகளை ஒருங்கிணைக்கிறது:  
- தாழ்வான கட்டிடங்களில் 60%+ பசுமைப் போர்வை
- புதிய திட்டங்களுக்கு ஐஜிபிசி முன் சான்றிதழ்
- பொதுப் பயன்பாட்டுப் பகுதிகளுக்கு சூரிய ஆற்றலால் பயன்பாடு
- மழைநீர் சேகரிப்பு அமைப்புகள்
- கழிவுப் பிரிப்பு அமைப்புகள்
# டிவிஎஸ் எமரால்டு

## நிறுவன விவரம்

### தலைமை

- தாய் நிறுவனம்: டிவிஎஸ் ஹோல்டிங்ஸ் (NSE: TVSHL)
- ஸ்ரீராம் ஐயர் தலைமை நிர்வாக அதிகாரி.
- தலைவர்: டிவி சுந்தரம் ஐயங்கார்
# டிவிஎஸ் எமரால்டு

## நிறுவன விவரம்

### நிதி

- வருவாய் வாய்ப்பு (நிதியாண்டு 2025): ₹5,300 கோடி
- நில வங்கி: 8.2 மில்லியன் சதுர அடி பரப்பளவு வளர்ச்சியில் உள்ளது
- 2016: முதல் இந்திய சி.ஒ.என்.கியூ.யு.ஏ.எஸ் சான்றிதழ்
# டிவிஎஸ் எமரால்டு

## அண்மைய முன்னேற்றங்கள் (2024-2025)

- சென்னையின் ரேடியல் சாலையில் 12 ஏக்கர் நிலத்தை கையகப்படுத்தியது
- 10 ஏக்கர் திட்டத்துடன் பெங்களூர் வரை விரிவுபடுத்தப்பட்டது
# உருபீடியம் செசுகியுவாக்சைடு

**உருபீடியம் செசுகியுவாக்சைடு** (*Rubidium sesquioxide*) என்பது Rb<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Rb<sub>4</sub>O<sub>6</sub> என்ற வாய்ப்பாட்டாலும் துல்லியமாக இதை அடையாளப்படுத்தலாம். இச்சேர்மத்தில் உருபீடியம் +1 என்ற ஆக்சிசனேற்ற நிலையில் உள்ளது. ஆக்சிசன் கலப்பு பெராக்சைடாகவும் மீயாக்சைடாகவும் உள்ளதால் இச்சேர்மத்தின் கட்டமைப்பு வாய்ப்பாட்டை என்று எழுதலாம். இச்சேர்மம் ஒரு வலுவான ஒன்றுக்கொன்று தொடர்புடைய பொருளின் எடுத்துக்காட்டாக கோட்பாட்டளவில் ஆய்வு செய்யப்பட்டுள்ளது.  
உருபீடியம் செசுகியுவாக்சைடு சேர்மம், ஒரு p-தொகுதி தனிமமாக இருப்பதாலும் சிறுபான்மை சுழல் பட்டையில் கடத்தும் ஓர் அரை-உலோகம் காரணமாகவும், காந்தத்தன்மை கொண்ட ஒரு பெரோ காந்த சேர்மத்திற்கு அரிய உதாரணமாக இருக்கும் என்று கணிக்கப்பட்டது. இருப்பினும், இந்தப் பொருள் கவர்ச்சியான காந்த நடத்தையைக் கொண்டிருந்தாலும், சோதனை முடிவுகள் அதற்குப் பதிலாக மின் காப்பு காந்த ரீதியாக இடையிட்டு தடுக்கும் அமைப்பைக் காட்டின.
# உருபீடியம் செசுகியுவாக்சைடு

## தயாரிப்பு

உருபீடியம் பெராக்சைடையும் Rb<sub>2</sub>O<sub>2</sub> உருபீடியம் மீயாக்சைடையும் RbO<sub>2</sub> சேர்த்து வினைபுரியச் செய்வதன் மூலம் ரூபிடியம் செசுகியுவாக்சைடைத் தயாரிக்கலாம்.  
:Rb<sub>2</sub>O<sub>2</sub> + 2 RbO<sub>2</sub> → 2 Rb<sub>2</sub>O<sub>3</sub>  
உருபீடியம் செசுகியுவாக்சைடு முதன்முதலில் 1907 ஆம் ஆண்டில் கண்டுபிடிக்கப்பட்டது.
# வளையபெண்டைலமீன்

**வளையபெண்டைலமீன்** (*Cyclopentylamine*) என்பது C<sub>5</sub>H<sub>9</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். நிறமற்றதாகவும் எளிதில் வடிகட்டக்கூடியதாகவும் நீர்ம நிலையில் இது காணப்படுகிறது. வளையபெண்டைலமீன் என்பது அமினோவளைய ஆல்க்கேன்களின் குழுவில் ஓர் உறுப்பினராகும். இதில் வளையபுரோப்பைலமீன், வளையபியூட்டைலமீன் மற்றும் வளையயெக்சைலமீன் ஆகிய சேர்மங்களும் அடங்கும்.
# வளையபெண்டைலமீன்

## தயாரிப்பு

வளையபெண்டனோன் அல்லது வளையபென்டனால் சேர்மத்தை குறைப்பு அமீனேற்றம் செய்து வளையபெண்டைலமீன் தயாரிக்கப்படுகிறது.